Beredskapsplan covid-19, Frøysland skule

Skuleåret 2020-2021

Frøysland skule har totalt 17 elevar, 10 elevar i 5.-7.klasse (storskulen) og 7 i 3. og 4.klasse (småskulen). 4 av elevane i småskulen har søsken i storskulen, og vi reknar heile skulen som ein kohort.

Det er 5 lærarar (inkl. rektor) ved skulen, og alle desse jobbar på alle klassesteg.

Grønt nivå:

Normal skuledrift. Ingen sjuke skal møte på skulen. Kontaktreduserande tiltak.

Gult nivå:

Normal skuledrift. Ingen sjuke skal møte på skulen. Kontaktreduserande tiltak.

Raudt nivå:

**Grupper:**

Alle elevane møter som normalt. Heile skulen på 17 elevar utgjer ein kohort.

**Tilsette:**

Alle lærarar jobbar etter «vanleg» timeplan.

**Sjukdom:**

Ingen sjuke skal møte på skulen. Viser til eikvar tid gjeldande reglar frå Folkehelseavdelinga og kommuneoverlege/smittevernlege.

**Uteområdet:**

Då skulen berre har ein kohort, kan alle ha friminutt samstundes og bruke leikeplassen som vanleg.

**Organisering i klasseromma:**

Det skal vere minst ein meter avstand mellom kvar pult i klasseromma. I småskulen kan alle vere samla i det vanlege klasserommet. I storskulen må ein vurdere om 5. og 6. klasse skal ha fast klasserom i biblioteket og 7. klasse i sitt klasserom.

**Garderobar:**

Storskulen brukar sin garderobe. Kontaktlærar organiserer plassane slik at det vert best mogeleg avstand.

Småskulen deler seg. 3 av elevane bruker garderobe utanfor lærarrommet, resten bruker den vanlege småskulegarderoben.

**Avstand:**

Elevane vert oppmoda om å halde god avstand. Vi markerer avstand med merkeband på golva framfor vask og toalett.

**Mat og drikke:**

Vi samlar ikkje inn drikkeflaskene slik vi elles gjer.

Vi legg ikkje opp til fellesmåltid.

Gjennomføring av Mat og helse i storskulen må forenklast.

**Reinhald og hygiene:**

Vi oppmodar elevane til å ha god handhygiene.

Alle skal vaske hendene når dei kjem til første time, før mat og etter toalettbesøk, ved synleg skitne hender, etter kontakt med kroppsvæske og etter kontakt med dyr.

Fokus på kva ein gjer ved hosting og nysing. Plakatar.

Elevane dusjar ikkje etter gymtimane. Mest mogeleg utegym. Unngå aktivitetar som inneber nær kontakt.

Dagleg reinhald av alle rom.

Elevane får så langt råd er si eiga datamaskin. (Søsken kan dele.)

Elevar låner ikkje skrivesaker eller anna utstyr av kvarandre.

**Transport:**

Skulen organiserer plassering på skulebussen. Søsken kan sitje nærare enn ein meter. Det same gjeld på badebussen.

Unngå skuleturar der vi nyttar kollektivtransport.

**Utleige av skulen:**

På raudt nivå vert skulen stengt for utleige.

Besøk utanfrå må kontrollerast og avgrensast.

**Møte og samlingar i skulen sin regi:**

Avgrense fysiske møte. Gjennomføre digitale møte (Teams el. likn. ) så langt det let seg gjere, t.d. utviklingssamtalar.

Ikkje gjennomføre større arrangement som eldremiddag eller førjulsfest.

*Frøysland skule 6.9.2020*

*Lilly Grøneng*

*rektor*